Horúčky hnačky krce
Dobrý deň chcem sa opýtať máme 6 ročnú dcéru začala nám pred dvoma dnami vracať horúčky kŕče nvm ako jej môžme pomôcť
Dobrý deň.
Ďakujeme za Vašu otázku.
Pri vracaní je dôležité zabezpečiť predovšetkým dostatok tekutín, aby sa zabránilo dehydratácii. Tekutiny skúšame podávať 30 minút po vracaní, začíname malými množstvami každých 5 až 10 minút. V prípade opätovného vracania počkáme 30 a skúsime znova.
Vracaním sa z tela vyplavujú dôležité minerály, preto je potrebné doplniť ich rehydratačným roztokom. Vodu na prípravu rehydratačného roztoku použijeme prevarenú a pripravený roztok podávame pomaly, po lyžičkách každých 5-10  minút.
Pediatri odporúčajú podávať
probiotiká
, ktoré pomáhajú pri vracaní aj hnačke.
Vzhľadom na to, že ťažkosti trvajú už dva dni a vyskytla sa aj horúčka a kŕče, je potrebné čo najskôr vyhľadať lekársku pomoc, aby sa zistila príčina problémov a nastavila adekvátnu liečba.
Prajem pekný zvyšok dňa.
S pozdravom
Mgr. Barbora Bičanovská